קונל יו אודונל אלכסנדר

קונל יוז אודונל אלכסנדר (באנגלית: Conel Hugh O'Donel Alexander; 19 באפריל 1909 – 15 בפברואר 1974) היה שחמטאי אנגלי בדרגת אמן בינלאומי שזכה פעמיים באליפות בריטניה בשחמט, סופר שחמט ומפענח צפנים בבלצ'לי פארק במהלך מלחמת העולם השנייה, בין היתר על פענוח צפני האניגמה של הצבא וחיל האוויר הגרמניים. לאחר המלחמה ניהל את מחלקת פענוח הצפנים של המודיעין הבריטי במשך כעשרים שנים. בעל תואר אבירות מסדר מיכאל הקדוש וג'ורג' הקדוש ומסדר האימפריה הבריטית.

 ראשית חייו 
יוז אלכסנדר נולד בקורק, אירלנד, כבנם הבכור של קונל ויליאם לונג אלכסנדר, פרופסור להנדסה באוניברסיטת קורק והילדה ברברה בנט. אביו מת בשנת 1920 והמשפחה עברה לברמינגהם באנגליה שם זכה במלגה ללימוד מתמטיקה בקינגס קולג' שבאוניברסיטת קיימברידג' בשנת 1928 וסיים ראשון במחזורו בשנת 1931.
משנת 1932 אלכסנדר לימד מתמטיקה בוינצ'סטר, שם נישא לאניד קונסטנס קריצ'טון בדצמבר 1934. בשנת 1938 פרש מהוראת המתמטיקה והחל לנהל את נושאי המחקר בשיתוף עם ג'ון לואיס.

 בלצ'לי פארק והמודיעין הבריטי 
בחודש פברואר 1940 הגיע אלכסנדר לבלצ'לי פארק, מקום בו מוקמה במהלך מלחמת העולם השנייה יחידת מודיעין סודית של הבריטים, יחידת מפענחי צפנים (Codebreakers) שתפקידה היה ליירט ולפענח שדרים מוצפנים של כוחות הצבא הגרמני ומדינות הציר. אלכסנדר הצטרף לצריף 6, אגף בבלצ'לי פארק שמטרתו הייתה לפענח את צפני האניגמה של הצבא וחיל האוויר הגרמניים. בשנת 1941 עבר אלכסנדר לצריף 8, אגף שתפקידו היה לפענח הודעות אניגמה של הצי הגרמני. האגף הובל על ידי אלן טורינג. לימים התמנה אלכסנדר לסגן מנהל כפוף לאלן טורינג, וכאשר אלן טורינג נסע לארצות הברית התמנה אלכסנדר באופן רשמי למנהל צריף 8 בנובמבר 1942.

בחודש אוקטובר 1944 הועבר אלכסנדר לעבוד על הצופן היפני JN-25.

בשנת 1946 הצטרף אלכסנדר למטה התקשורת הממשלתית (GCHQ) שהיווה את הארגון שירש לאחר המלחמה את GC&CS (Government Code and Cypher School) מבלצ'לי פארק. בשנת 1949 קודם אלכסנדר לתפקיד מנהל "מדור H" (נושא פענוח הצפנים) תפקיד אותו מילא עד פרישתו לגמלאות בשנת 1971.

 קריירה שחמטאית 
אלכסנדר ייצג את אוניברסיטת קיימברידג' באירועי שחמט בין השנים 1929–1932 בעת שלמד מתמטיקה בקינגס קולג'. הוא זכה פעמיים באליפות בריטניה בשחמט, בשנים 1938 ו-1956. אלכסנדר ייצג את אנגליה שש פעמים באולימפיאדות השחמט.

בין השנים 1964 ל-1970 שימש אלכסנדר כקפטן נבחרת אנגליה בארבע אולימפיאדות. אלכסנדר קיבל תואר אמן בינלאומי בשנת 1950 ותואר אמן בינלאומי בשחמט בהתכתבות בשנת 1970.

הישגו התחרותי הטוב ביותר היה מקום ראשון בתחרות הייסטינגס 1946/47 עם 7.5/9 לפני סבלי גריגורייביץ' טרטקובר 6.5/9, דניאל ינופסקי והארי גולומבק 
ומקום ראשון משותף עם דוד ברונשטיין בתחרות הייסטינגס 1953/54, תחרות בה ניצח את רבי-האמנים הסובייטים דוד ברונשטיין ואלכסנדר טולוש. לאלכסנדר לא היו הרבה הזדמנויות לשחק בחו"ל מכיוון שלא הורשה לשחק במדינות הגוש המזרחי בגלל עבודתו המסווגת בנושא צפנים. אלכסנדר גם כתב את טור השחמט של העיתון Sunday Times בשנות השישים והשבעים.

השתתפות באולימפיאדות
קונל יוז אודונל אלכסנדר השתתף ב-6 אולימפיאדות השחמט כחלק של הקבוצה האנגלית.
 שנה לוח  קבוצה מד כושר נקודות תוצאות % מקום 19331 עת  7 מ-115+ 4= 2-63.6 10 קבוצתי, 3 אישי 19353   7.5 מ-154+ 7= 4-50 12 קבוצתי 19372   11 מ-178+ 6= 3-64.7 13 קבוצתי 19391   2.5 מ-62+ 1= 3-41.7 19541   7.5 מ-154+ 7= 4-50 9 קבוצתי 19581   6.5 מ-163+ 7= 6-40.6 11 קבוצתי

תחרות לדוגמה בה השתתף

 ספרים שכתב 
 C. H. O'D. Alexander (1972). Fischer v. Spassky. Vintage. .
 C. H. O'D. Alexander (1972). Fischer v. Spassky - Reykjavik 1972. Penguin. .
 C. H. O'D. Alexander (1973). The Penguin Book of Chess Positions. Penguin. .
 C. H. O'D. Alexander, Derek Birdsall (Editor) (1973). A Book of Chess. Hutchinson. .
 C. H. O'D. Alexander (1974). Alexander on Chess. Pittman. .
 Learn Chess: A New Way For All. Volume One: First Principles by C.H. O’D. Alexander and T.J.Beach. (RNIB, 1963). In One Volume.
 Learn Chess: A New Way For All. Volume Two: Winning Methods by C.H. O’D. Alexander and T.J.Beach. (RNIB, 1973). In One Volume.
Chess Problems: Introduction to an Art by Michael ; Matthews, R. C. O. ; Rice, John M. ; Alexander, Conel Hugh O'Donel Lipton
Alekhine's Best Games of Chess: 1938 - 1945 by Alexander, Conel Hugh O'Donel London: G. Bell and Sons, 1966
Learn chess: a new way for all by Alexander, C. H. O'D. (Conel Hugh O'Donel) Oxford: Pergamon Press, 1963-
 A Book of Chess , Harper & Row

 ספרים עליו 
Harry Golombek, revised by Ralph Erskine, "Alexander, (Conel) Hugh O'Donel (1909-1974), chess player and cryptanalyst" in the Oxford Dictionary of National Biography, 2004
Harry Golombek and William Hartston, The Best Games of C. H. O'D. Alexander (1976).

 קישורים חיצוניים 

 סטיוארט מילנר-בארי, דברים לזכרו של אלכסנדר, home.cern.ch
 ביוגרפיה של אלכסנדר, www-history.mcs.st-andrews.ac.uk
 אלכסנדר, מסמכים שכתב בהיותו מנהל מחלקת הצופן, frode.home.cern.ch


 הערות שוליים 

קטגוריה:אלופי בריטניה בשחמט
קטגוריה:שחמטאים אירים
קטגוריה:מסדר מיכאל הקדוש וג'ורג' הקדוש: עמיתים
קטגוריה:מפקדים במסדר האימפריה הבריטית
קטגוריה:מחברי ספרי שחמט אנגלים
קטגוריה:קריפטואנליסטים בריטים
קטגוריה:סגל בלצ'לי פארק
קטגוריה:אמנים בין-לאומיים
קטגוריה:בוגרי קינגס קולג' קיימברידג'
קטגוריה:בריטים שנולדו ב-1909
קטגוריה:בריטים שנפטרו ב-1974